Ram tops by twee Kunstefeeste | Randfontein Herald
Turkey starts lifting stricken plane from cliff – WATCH - 28 mins ago
WATCH: Dramatic moment fishermen forced to jump overboard to escape approaching speedboat - 30 mins ago
Ram tops by twee Kunstefeeste
Ram se leerders het nie net by een nie maar by twee onlangse kunstefeeste uitgeblink.
Die leerders wat presteer het. Foto: Ingestuur.
Laerskool Randfontein het nie net by een nie maar by twee kunstefeeste uitgeblink.
Kunstefeeste soos die Randfontein Arts and Culture Association (Raca) en National Eisteddfod Academy (NEA) bied ‘n geleentheid vir oud en jonk om hul talente ten toon te stel.
Volgens Annie Nolan, skoolwoordvoerder, het die leerders hard gewerk en verskeie Rammies-leerders het hul staal gewys
Vanjaar se senior en junior Drama Queens het by Raca in twee afdelings deelgeneem en het in beide ‘n diamanttoekenning verower (95-persent plus). Die titels vir die seniors was Stilte in die hof en vir die juniors was dit Superhero mengelmoes. Janie Fourie en Chantel Smyth, wat die onderskeie groepe afrig, het aan die Herald vertel dat hulle baie trots is op die leerders.
“Ons dramagroepe het ook baie hard geoefen vir hul NEA-optrede op 20 September. Daar het die seniorgroep ‘n diploma verower en die juniorgroep ‘n goud,” het Annie gesê.
Ram het twee spreekkore vir Raca ingeskryf – die een onder leiding van Nadia Barkhuizen en ‘n ander onder leiding van Bea Nortjé. Albei spreekkore het uitstekend gevaar en elkeen ‘n diamanttoekenning verower.
Die Ramkriekie-kleuterskool het net soveel rede om trots te wees op hul Raca-inskrywings en -prestasies. Onder die leiding van Marlie Potgieter het die maats hard geoefen. Die kleuterskool het 22 inskrywings gehad wat agt diamant-, ses platinum- en agt gouesertifikate opgelewer het.
Die skool bedank graag elke leerder wat deelgeneem het vir hul harde werk en wens hulle ook geluk met hul pragtige prestasies.